钦定古今图书集成/方舆汇编/职方典/第1331卷 > 《游合江楼记》张玮
## 钦定古今图书集成/方舆汇编/职方典/第1331卷 > 《游合江楼记》张玮

余之观于合江楼也，盖丙寅五月十日云。先是惠颇
暵，郡守徐君率寮属屏舆却盖，暴火日中，遍走百神。
又趾入肆劝籴，下令昂谷直，直乃得不昂，民为忘暵。
余初至，与分耗斁忧，未敢按图索胜也。会皤者、龀者、
馌者、篠者，旅而行于市者，联臂呼曰：“雨足而吾试适
竣。”徐守乃偕其佐丞则余君化淳、倅则徐君允聘、吕
君太英、李则金君汝和，揖余言曰：“惠之左偏凭雉而
楼者曰合江东坡先生苃焉，圮且数矣。新之者守也，
守将有惠命，梦一伟丈夫曰：‘子其嗣予’。”亡何，驰而南，
至之日，署事者以兹楼请首饬厥工，则梦实告之。余
跃然起，去署可数武，城出于面，级而上俯江而岿然
者楼也。摄衣而跻，支颐而若有思。已乃叹曰：“苏公不
来，岭南其无兹楼乎？”楼不知肇自何年，公以惊鳞折
翼之馀，视身若辞枝之叶，未识所泊，傥然一寄兹楼，
而人遂以为楼之胜有以来公也。视两江洄流，倍觉
澒洞，向时块然山色，若点黛傅青，作翔作舞，纷入此
楼中。夫然后见楼者咏，未至楼者思，一椽一桷之摧，
若乾坤一大缺陷，虔木刿石，汲汲乎不容已也。余每
谓大地原无山川，俱从人胸中幻出。胸大者幻大、胸
小者幻小。胸之旷无际者，又幻大为小、幻小为大。公
所至幻出西湖，不止武林也。而曳踵六桥之畔者，至
以公之氏“氏堤”、黄武之间有两赤壁，互争以为。公携
酒与鱼处，宵月偶白，水石相击；“渔笛呜呜，鹳鹤磔磔。”
谱前后两赋不休，当事者无若公何？谓非瘴烟毒雾，
《魑宫蜑窟》，不足以死公孰知武林之幽丽，赤壁之浩
淼，公已裹之而来，贮之粤江之𣸣矣。崖嵩吐吞，湍涛
奔溅，数尺之楼，容受万变，坳堂巨海，拳石泰华，公目
睨之，不少异于于乎！以饭则饱，以饮则醉，以梦则甜，
以曳杖放脚，则烂然天真。向之题为“《瘴烟》毒雾、魑宫
蜑窟”者，得公一洒其辱，而兹楼遂堪千古。然则见楼
者咏未至楼者思，一椽一桷之摧，真乾坤之大缺陷，
而不容已于虔木刿石也。坡公幻合《江楼》乎？亦人人
胸中幻出坡公也。余窃异公，匪独不患苦也，抑魂若
魄，犹眷眷此江郊。夫当事者以惠死公，实以公生惠。
病者药，莩者痊，怜涉者之胫也，则不有其犀。公去数
百年，惠日以瘵。知徐君之能劝惠也，见之梦而嘱之
嗣。徐君昼餐则传夜腋，不簟者三年而馀矣。丞若倅
若李辛而佐之。蚩蚩者曰：“吾不知腹何以长”，果暮户
可辟而怡席鼾也。夫如是，诚嗣公而不能新一楼乎
哉？今使皤者、龀者、馌者、篠者旅而行于市者，不讴而
呻，蘧蘧焉。暵之忧也，则江涛皆悲风，山蔼亦魃焰耳。
余即蹑衣而跻，支颐而思，有不环顾，怆然去之，恐不
速耶？昔坡公喜雨，则以名其亭，援昔曙今。更名是楼